Pirkimo sąlygų 4 priedas „Techninė specifikacija“

TECHNINĖ SPECIFIKACIJA

[bookmark: _Hlk193457018]1. Pirkimo objektas – UAB „Utenos vandenys“ (toliau – perkantysis subjektas) nuotekų valymo metu susidariusių nepavojingų atliekų, t. y. sausinto dumblo (miesto komunalinių nuotekų valymo dumblas (kodas 19 08 05)) išvežimas iš dumblo saugojimo aikštelės ir panaudojimas tręšimui ir / ar rekultyvacijai Lietuvos Respublikoje galiojančių teisės aktų numatyta tvarka (toliau - Paslaugos).
2. Vykdomas „žaliasis“ pirkimas t. y. perkamas aplinkosauginis ir aplinkai palankus produktas, kuris patenka į orientacinį aplinkosauginių ir aplinkai palankių prekių bei paslaugų sąrašą pagal 2015 m. lapkričio 24 d. Komisijos įgyvendinimo reglamentą (ES) 2015/2174 dėl orientacinio aplinkosauginių ir aplinkai palankių prekių bei paslaugų rinkinio, Europos aplinkos ekonominėms sąskaitoms skirtų duomenų perdavimo formato ir kokybės ataskaitų teikimo sąlygų, struktūros ir periodiškumo pagal Europos Parlamento ir Tarybos reglamentą (ES) Nr. 691/2011 dėl Europos aplinkos ekonominių sąskaitų.
3. Paslaugos bus perkamos pagal 1 (vienos) tonos įkainį, nurodytą tiekėjo pasiūlyme.
4. Dumblo susidarymo vieta: Utenos miesto nuotekų valykla (Palijoniškio g. 22, Utenos m. sav.).
5. Sausinto dumblo, išvežamo iš stogu dengtos dumblo saugojimo aikštelės, panaudojimas laukų tręšimui, bendras kiekis per 2026/2027 metus - apie 750 tonų.
6. Tikslus išvežamo dumblo kiekis turės būti nurodytas tręšimo ir / ar rekultyvacijos plane (-uose), kuriame (-iuose) bus paskaičiuota tiksli tręšimo norma.
7. Dumblo savybės:
7.1. Pagal LR Aplinkos ministro 1999 m. liepos 14 d. įsakymu Nr. 217 patvirtintų Atliekų tvarkymo taisyklių (aktuali redakcija) 1 priedą miesto komunalinių nuotekų valymo dumblas (atliekų sąrašo kodas – 19 08 05) priskiriamas prie absoliučiai nepavojingų atliekų.
[bookmark: _GoBack]7.2. Pagal LR Aplinkos ministro 2001 m. birželio 29 d. įsakymo Nr. 349  „Dėl nuotekų dumblo tvarkymo ir panaudojimo reikalavimų patvirtinimo“ (toliau – Reikalavimai) aktualią redakciją apdorotas (sausintas) dumblas patenka į reikalavimų sąvoką „apdorotas nuotekų dumblas“;
7.3. Pateikiami orientaciniai 2022-07-12 atliktų cheminės dumblo sudėties laboratorinių tyrimų archyviniai duomenys. Šie duomenys nėra laikomi perduodamo dumblo kokybės patvirtinimu. Perduodamo dumblo tinkamumą naudojimui pagal LR teisės aktų reikalavimus Paslaugų teikėjas nustato savo lėšomis, atlikdamas aktualius laboratorinius tyrimus prieš dumblo panaudojimą.
Sausinto dumblo charakteristikos (pagal 2022 m. liepos mėn. laboratorinių tyrimų duomenis):

	8. Reikalavimai Paslaugoms (apdoroto dumblo naudojimas tręšimui ar rekultyvacijai):
	8.1. Paslaugų teikėjas (po sutarties įsigaliojimo dienos) privalės iš Pirkėjo dumblo saugojimo aikštelės paimti sukaupto dumblo mėginius, atlikti reikiamus tyrimus, apskaičiuoti tręšimo apdorotu dumblu normas (tonomis sausųjų medžiagų į hektarą), galimą numatomame tręšti lauke panaudoti apdoroto dumblo kiekį (natūrinį bei sausosiomis medžiagomis) ir parengti tręšimo planą pagal Reikalavimų 5 punkto reikalavimus arba rekultivavimo projektą pagal 11 punkto reikalavimus, jį suderinti su Aplinkos apsaugos agentūra ir savivaldybe, kurio administruojamoje teritorijoje bus vykdomas tręšimas / rekultyvacija. Vieną suderintą egzempliorių pateikti Perkančiajam subjektui iki išvežimo paslaugų vykdymo pradžios.
	8.2. Paslaugų teikėjas, prieš pradedant vykdyti sutartinius įsipareigojimus, turės pateikti Perkančiajam subjektui suderinimui dumblo išvežimo grafiką.
	8.3. Dumblo išpylimo vieta turi būti nurodyta Paslaugų teikėjo tręšimo plane / rekultyvacijos projekte.
	8.4. Paslaugų teikėjas sausintą dumblą privalės išvežti iš atliekų susidarymo vietos savo ar samdomu transportu per Vežėją, kuris turi būti įregistruotas Atliekų tvarkytojų valstybės registre ir jame turi būti nurodytas miesto buitinių nuotekų valymo dumblas (kodas 19 08 05)(žiūr. reikalavimus kvalifikacijai).
	8.5. Paslaugų teikėjas ne vėliau kaip prieš 5 (penkias) darbo dienas iki numatomo tręšimo ar iki numatytos teritorijos rekultivavimo dienos privalės apie tai raštu arba elektroniniu paštu informuoti Aplinkos apsaugos departamentą ir savivaldybę, kurios teritorijoje bus tręšiama ar bus vykdoma rekultivacija. Teikiamoje informacijoje turi būti nurodyta: tręšimo vieta, laikas, dumblo turėtojas, dumblo kiekis.
	8.6. Paslaugų teikėjas privalės registruoti sausinto dumblo kokybės ir naudojimo duomenis, pildydamas Apdoroto dumblo kokybės ir naudojimo duomenų suvestinę per „Aplinkos informacijos valdymo integruotą kompiuterinę sistemą“ („AIVIKS“) LR Aplinkos ministro 2020 m. liepos 3 d. įsakymu Nr. D1-410 „Dėl nuotekų dumblo tvarkymo ir panaudojimo reikalavimų patvirtinimo“ nustatyta tvarka.
	9. Sausinto dumblo sandėliavimo vieta Utenos m. nuotekų valykloje - sausintas dumblas yra laikomas stogu dengtoje aikštelėje (Palijoniškio g. 22, Utena). Aikštelės danga - asfaltbetonis.
	10. Kiti reikalavimai:
	10.1. Paslaugų teikėjas sausintą dumblą į transporto priemonę (atviro tipo konteinerius) turės pakrauti su savo krautuvu.
	10.2. Perduodamo sausinto dumblo kiekis bus nustatomas pagal faktą pakrovimo (sandėliavimo) vietoje perkančiojo subjekto automobilinėmis svarstyklėmis, pagal sausinto dumblo svorį, kuris nustatomas eliminuojant transporto priemonės ir konteinerio (jeigu toks bus) svorį.
	10.3. Tiekėjas kartu su sąskaita faktūra už atliktas paslaugas perkančiajam subjektui turės pateikti sausinto dumblo perdavimą - priėmimą patvirtinantį dokumentą - sausinto dumblo perdavimo – priėmimo aktą, kuriame nurodyta perduotų atliekų rūšis, atliekų kodas ir svoris, atliekų perdavimo data.
	10.4. Sausintas dumblas (miesto buitinių nuotekų valymo dumblas (kodas 19 08 05) turi būti apdorojamas vadovaujantis LR atliekų tvarkymo įstatymu, Atliekų tvarkymo taisyklėmis ir kitais teisės aktais, reglamentuojančiais atliekų tvarkymą.
	10.5. Paslaugų teikėjas prisiima visą atsakomybę už perduotų atliekų transportavimą, laikymą, naudojimą, apdorojimą, šalinimą ir visų Lietuvos Respublikos teisės aktų reikalavimų laikymąsi. Jei Paslaugų teikėjas netinkamai vykdys Paslaugas ir / ar pažeis Aplinkos apsaugos reikalavimus ir dėl to Pirkėjas patirs žalą ar nuostolius (tame tarpe administracines sankcijas), tai Paslaugų teikėjas privalės atlyginti visą žalą ir visus patirtus nuostolius per perkančiojo subjekto nurodytą terminą.

